এবার বলি থ্যালাসেমিয়া থাকলে ঠিক কী হয়। আমাদের শরীরে বোনম্যারো বা রক্তমজ্জায় রক্ত তৈরি হয়। বিশেষ করে মুখের চোয়াল, স্কাল, বুকের রিব, পেলভিস ইত্যাদি জায়গার হাড়ে রক্ত বেশি তৈরি হয়। ফ্ল্যাট বোন যেমন হাত, পায়ের হাড়ে তুলনায় কম রক্ত তৈরি হয়। থ্যালাসেমিয়া থাকলে এই রক্ত তৈরি ব্যাহত হয়। রক্তের আরবিসি বা লোহিত রক্ত কণিকা হিমোগ্লোবিন বহন করে। এই হিমোগ্লোবিনের গ্লোবিন একটি প্রোটিন। থ্যালাসেমিয়া হলে হিমোগ্লোবিন ভেঙে যায়। গ্লোবিন অ্যানস্টেবল থাকে। থ্যালাসেমিয়া এক অর্থে গ্লোবিন ডিফেক্ট। এ দিকে এই কারণে হিম বা আয়রণ ফ্রি হয়ে যায়। টা গিয়ে হার্ট, লিভার ইত্যাদিতে জমে। হিমোগ্লোবিন ক্রমাগত ভেঙে যাওয়ায় রক্ত অক্সিজেন সংবহন করতে পারে না। অ্যানেমিয়া দেখা দেয়। যেহেতু রক্তে হিমোগ্লোবিন কমে যাচ্ছে শরীর তখন তার আপন নিয়মে বেশি করে হিমোগ্লোবিন উৎপাদন করবে। এই অবস্থায় শরীরে আয়রণের আধিক্য দেখা দেয়। আয়রণ ডিপোজিশন শরীরের পক্ষে মারাত্মক। থ্যালাসেমিয়ার এই কারণে হার্ট ফেলিওর বেশি। মুখ, স্কাল, পেলভিস, রিজিয়নে থ্যালাসেমিয়া রোগে এই সব কারণে ডিফমিটি দেখা যায়। অনেক সময় চিকিৎসকরা অ্যানেমিয়া হয়েছে দেখে আয়রণ সাপলিমেট দেন না। ওটা খাদ্য থেকে স্বাভাবিক ভাবে আসবে। শরীর আয়রণ বেশি অ্যাবসর্ব করলে তার ফল উল্টো হয়। হার্ট, লিভার, প্যানক্রিয়াস এ জন্য অ্যাফেক্টেড তো হয়ই তার সঙ্গে বিভিন্ন অন্তঃক্ষরা গ্রন্থি ক্ষতিগ্রস্ত হয়ে পড়ে। এ জন্য হরমোনাল ডিসব্যালেন্স দেখা যায়। তার ফলে শরীরের বেশির ভাগ স্বাভাবিক প্রক্রিয়া ব্যাহত হয়। আগেই বলেছি থ্যালাসেমিয়া বাহক কোনো রোগী নন। রোগী অর্থাৎ পেশেন্ট হলে লক্ষণ থাকে, যেমন – অ্যানেমিয়া হবে, ফ্যাকাসে দেখাবে। ঘন ঘন ইনফেকশন হবে, খিদের অভাব, জন্ডিস সঙ্গে হলুদ ত্বক, বিভিন্ন অর্গানগুলো বড়ো হয়ে ওঠে। এই জন্য রোগীকে রক্ত দিতে হয়। রোগের স্টেজের ওপর নির্ভর করে বোনম্যারো ট্রান্সপ্ল্যান্ট। প্লীহা, গল্ডব্লাডার বাদ দিতে হতে পারে। ওষুধপত্র তো আছেই।